נבחרת צ'כיה בכדורגל

נבחרת צ'כיה בכדורגל היא נבחרת הכדורגל הלאומית של צ'כיה. 

לפני מלחמת העולם הראשונה, בוהמיה (חלק מצ'כיה של היום), שהייתה חלק מהאימפריה האוסטרו-הונגרית, שיחקה שבעה משחקים בין 1903 ל-1908, ושישה מתוכם נגד הונגריה. כמו כן, שיחקה בוהמיה משחק נוסף נגד גרמניה.

כשצ'כיה הייתה חלק מצ'כוסלובקיה, נבחרתה הלאומית סיימה פעמיים במקום השני במונדיאל (ב-1934 ו-1962), וזכתה באליפות אירופה בכדורגל ב-1976.
בתחילת שנות ה-90 פוצלה מדינת צ'כוסלובקיה, לשתי מדינות שונות, צ'כיה וסלובקיה, שהכריזו על עצמאותן, והקימו נבחרות כדורגל מקומיות.
נבחרת צ'כיה עשתה את הופעת הבכורה המחודשת שלה ב-23 בפברואר 1994 נגד טורקיה, וניצחה בתוצאה 4:1.

ביורו 1996 סיימה הנבחרת במקום השני, לאחר שהפסידה במשחק הגמר לגרמניה בתוצאה 2:1 לאחר שער זהב שספגה בהארכת המשחק. ביורו 2004 הגיעה עד לשלב חצי הגמר.

לאחר שנכשלה במוקדמות מונדיאל ב-1998 ו-2002, הצליחה נבחרת צ'כיה להעפיל לראשונה כמדינה נפרדת למונדיאל 2006. הציפיות מהנבחרת היו גבוהות, אך היא אכזבה והודחה בשלב הבתים, לאחר ניצחון על  3:0 והפסדים ל ו בתוצאה זהה 0:2.

היסטוריה
הקמת הנבחרת
כאשר הרפובליקה הצ'כית הייתה חלק מצ'כוסלובקיה, הנבחרת הלאומית סיימה פעמיים במקום השני בגביע העולם בכדורגל במונדיאל 1934 ובמונדיאל 1962. צ'כוסלובקיה זכתה גם באליפות אירופה בכדורגל בשנת 1976. 
לאחר התפצלותה של צ'כוסלובקיה למדינות צ'כיה וסלובקיה, נוסדה נבחרת הכדורגל של צ'כיה והיא שיחקה את משחק הידידות הראשון של בטורקיה ב-23 בפברואר 1994. המשחק הסתיים בניצחון 1–4 של צ'כיה. משחקה הביתי הראשון של הנבחרת היה משחק ידידות מול ליטא ובו ניצחה 3–5. 

יורו 1996
הטורניר הרשמי הראשון בו השתתפה צ'כיה היה מוקדמות יורו 1996. צ'כיה סיימה במקום הראשון בבית המוקדם לפני נבחרות הולנד, נורווגיה, בלארוס, לוקסמבורג ומלטה והעפילה לטורניר הגמר שנערך באנגליה. 
צ'כיה שובצה בשלב הבתים של יורו 1996 ב"בית המוות" יחד עם גרמניה, איטליה ורוסיה. במשחק הפתיחה הפסידה צ'כיה לגרמניה 0–2. במשחקה השני ניצחה צ'כיה את איטליה 1–2 משערים של פאבל נדבד וראדק בחבל וסיימה את משחקיה בבית בתיקו 3-3 עם רוסיה. צ'כיה העפילה לרבע הגמר מהמקום השני בבית בזכות ניצחונה על איטליה שסיימה עם אותו מספר נקודות. ברבע הגמר ניצחה צ'כיה את פורטוגל 0–1 משער של קארל פובורסקי ובחצי הגמר הדיחה את צרפת לאחר 0-0 וניצחון 5–6 בבעיטות הכרעה מ-11 מטרים.
במשחק הגמר שוב התמודדה צ'כיה מול גרמניה. צ'כיה הובילה משער של פטריק ברגר בבעיטת עונשין מ-11 מטרים, אולם גרמניה השוותה משער של אוליבר בירהוף שכפה הארכה. חמש דקות בתוך ההארכה הבקיע אוליבר בירהוף שער זהב עבור גרמניה שהכריע את המשחק בתוצאה 1–2 לגרמניה. 
בעקבות ההפסד, סיימה צ'כיה במקום השני ובשורותיה הצטיינו במהלך הטורניר רדוסלאב לאטאל, קארל פובורסקי ופאבל קוקה. יורו 1996 היה ההישג הטוב ביותר של נבחרת צ'כיה מאז התפרקותה של צ'כוסלובקיה ועד היום.

גביע הקונפדרציות 1997
בעקבות הגעתה של צ'כיה לגמר אליפות אירופה, וויתורה של גרמניה על השתתפותה בגביע הקונפדרציות, הוזמנה צ'כיה לטורניר שנערך בערב הסעודית. בשלב הבתים סיימה צ'כיה בתיקו 2-2 עם דרום אפריקה, הפסידה 1–2 לאורוגוואי וניצחה 1–6 את איחוד האמירויות הערביות. צ'כיה העפילה לחצי הגמר מהמקום השני בבית והפסידה לברזיל 0–2. צ'כיה סיימה במקום השלישי לאחר שניצחה 0–1 את אורוגוואי.
ולדימיר שמיצר הצטיין בשורות הצ'כים וכבש חמישה שערים בטורניר.

סוף שנות התשעים ותחילת שנות האלפיים
צ'כיה המשיכה להעפיל בקביעות לאליפויות אירופה, אך התקשתה להעפיל לטורנירי גביע העולם.
צ'כיה לא הצליחה להעפיל למונדיאל 1998. שנתיים לאחר מכן העפילה ליורו 2000 בו הודחה בשלב הבתים לאחר הפסדים להולנד וצרפת וניצחון על דנמרק במשחק חסר חשיבות. שנתיים לאחר מכן שוב לא הצליחה צ'כיה להעפיל למונדיאל 2002. 

יורו 2004
צ'כיה הציגה נבחרת אטרקטיבית וחזקה ביורו 2004. בשלב הבתים ניצחה צ'כיה בכל משחקיה. היא פתחה בניצחון 1–2 על לטביה, המשיכה בניצחון 2–3 על הולנד וסיימה בניצחון 1–2 על גרמניה. בעקבות מאזנה המושלם סיימה צ'כיה במקום הראשון בבית. ברבע הגמר המשיכה צ'כיה להרשים בניצחון 0–3 על דנמרק, אולם בחצי הגמר נכנעה צ'כיה למשחק הגנתי של יוון והפסידה 0–1 בהארכה. חלוץ הנבחרת מילאן בארוש סיים כמלך השערים של הטורניר עם חמישה שערים. כמו כן הצטיינו בטורניר השוער פטר צ'ך ופאבל נדבד.

מונדיאל 2006
לאחר שני כישלונות רצופים בהעפלה למשחקי הגביע העולמי, הצליחה צ'כיה להעפיל למונדיאל 2006. בשלב המוקדמות סיימה צ'כיה במקום השני בבית אחרי הולנד ולפני רומניה, פינלנד, מקדוניה, ארמניה ואנדורה. צ'כיה העפילה למשחקי פלייאוף על העלייה למונדיאל מול נורווגיה וניצחה פעמיים בתוצאה 0–1. 
את טורניר הגמר פתחה צ'כיה עם ניצחון 0–3 על ארצות הברית שעורר תקוות להמשך, אולם הצ'כים הפסידו 0–2 לגאנה ו-0–2 לאיטליה והודחו לאחר שסיימו במקום השלישי בשלב הבתים.

2008 עד היום
צ'כיה העפילה ליורו 2008 אך לא הצליחה לעבור את שלב הבתים. צ'כיה פתחה בניצחון 0–1 על שווייץ, אך בהמשך הפסידה לפורטוגל וטורקיה וסיימה במקום השלישי בבית. שנתיים מאוחר יותר לא הצליחה צ'כיה להעפיל למונדיאל 2010. 
צ'כיה העפילה ליורו 2012. היא פתחה את משחקיה בשלב הבתים בתבוסה 1–4 לרוסיה, אך בהמשך התאוששה וניצחה את יוון ופולין. בעקבות ניצחונותיה סיימה צ'כיה ראשונה בבית, וזאת למרות מאזן שערים שלילי (ארבעה שערי זכות לעומת חמישה שערי חובה). הנבחרת העפילה לרבע הגמר, שבו הפסידה 0–1 לפורטוגל.
צ'כיה העפילה ליורו 2016. היא הפסידה לספרד, סיימה בתיקו עם קרואטיה והפסידה לטורקיה. צ'כיה סיימה אחרונה בבית והודחה בשלב הבתים.

צ'כיה העפילה ליורו 2020. בשלב הבתים היא גברה על סקוטלנד 0-2 במשחק שנערך בגלאזגו ובמשחק נוסף שנערך שם סיימה בתיקו 1-1 עם קרואטיה. במשחקה האחרון בשלב הבתים הפסידה צ'כיה לאנגליה 1-0 במשחק שנערך בלונדון וסיימה במקום השלישי בבית. צ'כיה העפילה לשמינית הגמר כאחת מארבע הקבוצות בעלות המאזן הטוב ביותר שסיימו במקום השלישי. בשמינית הגמר גברה צ'כיה על הולנד 0-2 והעפילה לרבע הגמר בו הפסידה לדנמרק 2-1. פטריק שיק סיים כמלך שערי הטורניר עם 5 שערים, בצוותא עם כריסטיאנו רונאלדו ושערו השני מול סקוטלנד אף זכה בתחרות שער הטורניר.

צ'כיה העפילה ליורו 2024. בשלב הבתים הפסידה לפורטוגל 2-1, סיימה בתיקו 1-1 עם גיאורגיה והפסידה לטורקיה 2-1. צ'כיה סיימה אחרונה בבית והודחה.

כל גביעי העולם
שנהסיבובמשחקיםניצחונותתיקו*הפסדיםשערי זכותשערי חובה1930 עד 1994הייתה חלק מ 1998לא העפילה  2002 2006שלב הבתים310234 2010לא העפילה 2014 2018 2022   2026סה"כ1/7 310234
משחקי תיקו כוללים גם משחקים שהוכרעו בבעיטות הכרעה

כל אליפויות אירופה
שנהסיבובמשחקיםניצחונותתיקו*הפסדיםשערי זכותשערי חובה1960 עד 1992הייתה חלק מ 1996מקום שני62227 8  2000שלב הבתים31023 3 2004חצי גמר540110 5  2008שלב הבתים31024 6  2012רבע גמר42024 6 2016שלב הבתים30122 5 2020רבע גמר521264 2024שלב הבתים301235  2028סה"כ8/832125153942
משחקי תיקו כוללים גם משחקים שהוכרעו בבעיטות הכרעה

גביע הקונפדרציות
שנההשתתפה בתורסיבובמשחקיםניצחונותתיקוהפסדיםשערי זכותשערי חובה 1992 לא העפילה 1995 1997סגנית יורו 1996 מקום שלישי5212107 1999 לא העפילה  2001 2003 2005 2009 2013 2017סה"כ  1/10 5212107

 ליגת האומות של אופ"א 
שנהדרגסיבובמשחקיםניצחונותתיקו*הפסדיםשערי זכותשערי חובה 2018-2019בשלב הבתים420244 2020-2021בעלתה לדרג א640295 2022-2023אירדה לדרג ב6114513 2024-2025בעלתה לדרג א6321982026-2027אסה"כ2210392730
משחקי תיקו כוללים גם משחקים שהוכרעו בבעיטות הכרעה

 סגל הנבחרת 
סגל הנבחרת לקראת משחקי יורו 2024

הנתונים מעודכנים ל-26 במרץ 2024

שחקנים מפורסמים
 מילאן בארוש
 פטריק ברגר
 פטר צ'ך
 יאן קולר
 פאבל נדבד
 קארל פובורסקי
 תומאס אויפלושי
 תומאש רוזיצקי
 מארק יאנקולובסקי
ירוסלאב פלאשיל

שיאי שחקנים
נכון ל-8 בספטמבר 2025. לאחר המשחק מול 
שחקנים מודגשים הם שחקנים שעדיין פעילים בנבחרת.

שיאני ההופעות
ממוזער|פטר צ'ך שיאן ההופעות (124) בנבחרת צ'כיה בכל הזמנים|240x240 פיקסלים
 דירוג  שחקן  שנים בנבחרת  הופעות  שערים 1  פטר צ'ך  2002 - 2016  124  0 2  קארל פובורסקי  1994 – 2006  118  8 3  תומאש רוזיצקי 2000 -2016  105  23 4  ירוסלאב פלאשיל  2004 - 2016 103  7 5  מילאן בארוש  2001 - 2012 93  41 6 יאן קולר  1999 - 2009 91 55 פאבל נדבד  1994–2006 18 8  תומאש סואוצ'ק  2016–הווה  83   15 9  ולדימיר שמיצר  1993 – 2005  81  27 10 תומאש אויפלושי  2001–2009 78 2 מארק יאנקולובסקי  2000–2009  12

מלכי השערים
ממוזער|יאן קולר מלך שערי (55) נבחרת צכיה בכל הזמנים|307x307 פיקסלים
 דירוג  שחקן  שנים בנבחרת  שערים  הופעות  ממוצע למשחק 1  יאן קולר  1999 - 2009  55  91  2  מילאן בארוש  2001 - 2012 41  93  3  ולדימיר שמיצר  1993 – 2005  27  81  4  פטריק שיק  2016–הווה  24  48  5  תומאש רוזיצקי  2000 -2016  23  105  6  פאבל קוקה  1994–2001  22  63 7  פטריק ברגר  1994–2001 18  44  פאבל נדבד  1994–2006  91  9  תומאש סואוצ'ק  2016–הווה  15  83   10  ורטיסלאב לוקבנץ  1995–2006  14  74 

מלבישות
 לוגו מייצרת מדים מדינת מוצא תקופה30px|מרכז אדידס 1994 - 1996 30px|מרכז פומה  1996 - הווה

קישורים חיצוניים



הערות שוליים

קטגוריה:צ'כיה: כדורגל
צ'כיה
קטגוריה:נבחרות צ'כיה